Szabad föld (Garay János)
Már a teremtő mennydörgé: ,véres verítékkel 
   Kell sanyarú földből szerzened a kenyeret.'
Zápolya messzebb ment; földét elvette s „uradnak 
   Kell – mondotta – paraszt szerzened a kenyeret!”
Végre Deák jöve s szólt: „osztozzunk; bírja, ki vérrel 
   Szerzé, s birja, kinek rá verítéke csorog.”
Zápolya meghamisítá törvényével az írást; 
   Ősi jelentését visszahelyezte Deák.
Versek